Document ID: 32004D0011

32004D0011
L 003/38
JURNALUL OFÍCIAL AL UNIUNII EUROPENE
DECIZIA COMISIEI
din 18 decembrie 2003
de stabilire a modalităților de efectuare a testelor și analizelor comparative comunitare în ceea ce privește semințele și materialul de înmulțire al anumitor plante agricole, specii de legume și viță de vie conform Directivelor 66/401/CEE, 66/402/CEE, 68/193/CEE, 92/33/CEE, 2002/54/CE, 2002/55/CE, 2002/56/CE și 2002/57/CE ale Consiliului pentru anii 2004 și 2005
[notificată cu numărul C(2003) 4836]
(Text cu relevanță pentru SEE)
(2004/11/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 66/401/CEE a Consiliului din 14 iunie 1966 privind comercializarea semințelor de plante furajere (1), în special articolul 20 alineatele (3), (4) și (5),
având în vedere Directiva 66/402/CEE a Consiliului din 14 iunie 1966 privind comercializarea semințelor de cereale (2), în special articolul 20 alineatele (3), (4) și (5),
având în vedere Directiva 68/193/CEE a Consiliului din 4 aprilie 1968 privind comercializarea materialului pentru înmulțirea vegetativă a viței de vie (3), în special articolul 16 alineatele (3), (4) și (5),
având în vedere Directiva 92/33/CEE a Consiliului din 28 aprilie 1992 privind comercializarea materialului de înmulțire și a materialului săditor al legumelor, altul decât semințele (4), în special articolul 20 alineatele (4), (5) și (6),
având în vedere Directiva 2002/54/CE a Consiliului din 13 iunie 2002 privind comercializarea semințelor de sfeclă (5), în special articolul 26 alineatele (3), (4) și (5),
având în vedere Directiva 2002/55/CE a Consiliului din 13 iunie 2002 privind comercializarea semințelor de legume (6), în special articolul 43 alineatele (3), (4) și (5),
având în vedere Directiva 2002/56/CE a Consiliului din 13 iunie 2002 privind comercializarea cartofilor de sămânță (7), în special articolul 20 alineatele (3), (4) și (5),
având în vedere Directiva 2002/57/CE a Consiliului din 13 iunie 2002 privind comercializarea semințelor de plante oleaginoase și plante pentru fibre (8), în special articolul 23 alineatele (3), (4) și (5),
întrucât:
(1)
Directivele 66/401/CEE, 66/402/CEE, 68/193/CEE, 92/33/CEE, 2002/54/CE, 2002/55/CE, 2002/56/CE și 2002/57/CE prevăd stabilirea de către Comisie a modalităților necesare pentru efectuarea testelor și analizelor comparative comunitare în ceea ce privește semințele și materialul de înmulțire.
(2)
S-a publicat o cerere de proiecte (2003/C 159/08) (9) pentru efectuarea probelor și testelor de mai sus.
(3)
Propunerile au fost evaluate conform criteriilor de selecționare și atribuire prevăzute în cererea de proiecte de mai sus. Ar trebui să se stabilească proiectele, organismele responsabile cu efectuarea analizelor și costurile eligibile precum și contribuția financiară comunitară maximă echivalentă cu 80 % din costurile eligibile.
(4)
Testele și analizele comparative comunitare ar trebui să fie efectuate în anii 2004 și 2005 în ceea ce privește semințele și materialul de înmulțire recoltat în 2003, iar detaliile referitoare la aceste teste și analize, costurile eligibile precum și contribuția financiară comunitară maximă ar trebui de asemenea să fie stabilite anual, printr-un acord semnat de ordonatorul de credite al Comisiei și organismul responsabil cu efectuarea analizelor.
(5)
Pentru testele și analizele comparative comunitare care durează mai mult de un an, părțile din testele și analizele care urmează după primul an ar trebui autorizate de către Comisie fără consultarea ulterioară a Comitetului permanent pentru semințe și material săditor pentru agricultură, horticultură și silvicultură, cu condiția ca fondurile necesare să fie disponibile.
(6)
Ar trebui asigurată reprezentativitatea mostrelor supuse testelor și analizelor, cel puțin pentru anumite plante selectate.
(7)
Statele membre ar trebui să participe la probele și testele comparative comunitare, în măsura în care semințele plantelor în cauză sunt de regulă înmulțite sau comercializate pe teritoriile lor, astfel încât să poată fi emise concluzii adecvate.
(8)
Măsurile prevăzute de prezenta decizie sunt conforme cu avizul Comitetului permanent pentru semințe și material săditor pentru agricultură, horticultură și silvicultură,
ADOPTĂ PREZENTA DECIZIE:
Articolul 1
Testele și analizele comparative comunitare se efectuează în anii 2004 și 2005 în ceea ce privește semințele și materialul de înmulțire al plantelor enumerate în anexă.
Costurile eligibile precum și contribuția financiară comunitară maximă pentru testele și analizele din 2004 sunt cele stabilite în anexă.
Detaliile probelor și testelor sunt stabilite în anexă.
Articolul 2
În măsura în care materialele de înmulțire și săditor ale plantelor enumerate în anexă sunt de regulă înmulțite sau comercializate pe teritoriile lor, statele membre prelevează mostre din aceste materiale și le pun la dispoziția Comisiei.
Articolul 3
Sub rezerva disponibilităților bugetare, Comisia poate decide să continue în 2005 testele și analizele stabilite în anexă.
Contribuția financiară comunitară maximă echivalentă cu 80 % din costurile eligibile pentru o probă sau un test continuate pe această bază nu depășește valoarea specificată în anexă.
Articolul 4
Prezenta decizie se adresează statelor membre.
Adoptată la Bruxelles, 18 decembrie 2003.

Labels: 7
17
6